Lav et referat af nedenstående tekst:

Tekst:
Et færdselsuheld i lyskrydset mellem Vesterbro og Øster Allé tæt op ad Hotel Hvide Hus klokken 21.12 i Aalborg, har sendt to personer på skadestuen. Det oplyser vagtchef ved Nordjyllands Politi Karsten Højrup. To biler, der ventede på grønt lys i krydset, blev påkørt bagfra af to mænd, der kom kørende med for høj hastighed på Vesterbro. - Flere vidner har beskrevet, hvordan de to mænd kørte noget "frisk" op igennem Vesterbro. Det er endt med et uheld med to tilskadekommende, siger Karsten Højrup. De to mænd stak efterfølgende af. Politiet jagter dem lige nu med hundepatruljer, og politiet befinder sig i stort antal i Kildeparken, Kennedys Plads og ved togstationen. Den ene af mændene blev spottet løbe ind i en baggård i Steen Blichers Gade, og politiet har derfor afspærret flere gårde i gaden. Der er givet følgende signalement af de to mænd: Mand 1: Cirka 170 centimer høj, slank, bar en hvid trøje og briller. Blev set løbe mod Ny Kærvej. Mand 2: Kraftig af bygning, skaldet, bar gråt og rødt joggingtøj. Politiet kender de to mænds identitet, efter de har fundet identifikation i bilen.

Referat:
To personer er sendt på skadestuen efter et uheld på Vesterbro i Aalborg. Politiet jagter nu de to mænd, der påkørte bilerne bagfra.